Hy sê dit het ’n nadelige invloed op hul werksaamhede en sy kliënt se besigheid gehad. In ’n lywige verklaring wat verskeie verklarings van huidige werknemers bevat, voer Wentzel aan: “Balassis is aangespreek en sy het die voorstel gemaak en met ons kliënt ooreengekom om te bedank.
Wentzel sê sy kliënte was verbaas toe hulle ná die ondertekening van die diensbeëindigende kontrak ’n kennisgewing om te rekonsilieer van die CCMA ontvang. “Vir die eerste keer was daar melding gemaak dat dit ’n afdanking was en dat dit gegrond was op diskriminasie.
“Die aangeleentheid is onopgelos omdat die beampte van die CCMA nie die bevoegdheid het om finaal oor die saak te beslis nie. Op grond hiervan is Balassis ook ingelig dat sy nie gaan slaag met arbitrasie nie en as sy die saak verder wil vat, moet sy haar wend na die arbeidshof.”
“Ons beskou bewerings soos hierdie in ’n baie ernstige lig en is besig om dit deeglik te ondersoek. Ons moet daarop wys dat die betrokke franchisee die bewerings wat deur sy voormalige werknemer gemaak word, heftig ontken en contest haar claims.”